jkorsvik/nowiki_second_scrape_merged huggingface dataset:
Motorsykkelklubb

Motorsykkelklubb er en forening der motorsykkelinteresse står i sentrum. Mange klubber har egne lokaler, og arrangerer turer og andre sosiale sammenkomster, som felles motorsykkeltreff, som andre klubber også deltar på.
Den første klubben i Norge ble etablert 28. juli 1916 i Oslo, og fikk navnet «Norsk Motorcycle Klub». I Norge er de fleste klubbene organisert i Norsk Motorcykkel Union (NMCU), som er representert i Federation of European Motorcyclists' Associations. I USA er American Motorcyclist Association (AMA) den største motorsykkelorganisasjonen.


== Kriminalitet ==
Motorsykkelkubber har et noe frynsete rykte grunnet 1 %-klubbene som selv sier de står utenfor loven. Den kanskje mest kjente er Hells Angels. Andre kjente 1 %-klubber er Bandidos, Coffin Cheaters, Outlaws, og Mongols Motorcycle Club. De «lovløse» klubbene er i absolutt mindretall i forhold til lovlydige klubber (derav 1% frasen).


== Referanser ==


== Eksterne lenker ==
Norsk Motorcykkel Union
American Motorcyclist Association
Fagerhøy

Fagerhøy er ei fjellgrend som ligger 1018 moh like ved Peer Gyntveien i Sør-Fron kommune i Innlandet. 
Fagerhøy var opprinnelig ei sætergrend. Mot slutten av 1800-tallet ble det lagt til rette for turisme på stedet, og etter hvert ble det også bygget et sanatorium som fikk navnet «Fagerhøi Høifjellssanatorium». Utover på 1900-tallet ble det bygget både leirskole og fjellstue i grenda. 


== Referanser ==


== Eksterne lenker ==
Om Fagerhøy – Fron Historielag. Besøkt 22. november 2018.
Fagerhøy leirskole og fjellstues hjemmesider Besøkt 22. november 2018.
Gladiators MC

Gladiators MC er en norsk motorsykkelklubb, først etablert på begynnelsen av 1990-tallet.
Flere av medlemmene var med å etablert Hells Angels norske avdeling i Oslo, som førte til at Gladiators opphørte. Ble startet opp på nytt i 2011 i Oslo, og har flere avdelinger (chapters) i tillegg til hovedavdelingen. Gladiators består vesentlig av tidligere medlemmer av Hells Angels, Outlaws og Bandidos.


== Kriminalitet ==
Klubben står på Kripos liste over norske kriminelle motorsykkelklubber, og betegnes av dem som en 1 %-klubb. 30. desember 2011 ble det utført attentat mot presidenten i klubben, Frode Vinjarengen Smestad, som ble skutt i ryggen. Han hevdet at attentatet var MC-relatert. Under en razzia mot Bodø-avdelingen i november 2012 ble det beslaglagt narkotika og brukerutstyr, og fire personer ble anholdt.


== Referanser ==


== Eksterne lenker ==
Offisielt nettsted
1. divisjon volleyball for menn

1. divisjon volleyball for herrer er den neste øverste divisjonen for norsk volleyball for herrer i Norge. Før bestod Ligaen består av to avdelinger, avdeling A og B som utgjør seriespillet. I sesongen 2019/20 ble systemet endret til en stor avdeling, slik at alle lagene spiller mot hverandre.


== Avdelingsvinnere ==


== Lagene ==


== Eksterne lenker ==
Om 1. divisjon, fra nettstedet volleyball.no
2. divisjon volleyball for menn

2. divisjon volleyball for menn er den tredje øverste divisjonen for norsk volleyball for menn i Norge. Ligaen består av åtte avdelinger.


== Avdelingen og deres lag ==


=== Øst ===


=== Sydvest ===


=== Hordaland ===


=== Sogn og Fjordane ===


=== Møre og Romsdal ===


=== Trøndelag ===


=== Nord ===


== Eksterne lenker ==
Regioner, fra nettstedet volleyball.no
FylkesFOTOarkivet i Møre og Romsdal

FylkesFOTOarkivet i Møre og Romsdal (FAK) er et fotoarkiv med visuell historie fra og for Møre og Romsdal.
FAK skal registrere, arkivere og bruke bilder, som sammen med informasjon om motivet forteller noe om vår lokale historie. 
FAK skal være et «visuelt langtidsminne» i bilder.
FylkesFOTOarkivet er et viktig redskap for fotobevaring i kommunene i Møre og Romsdal. FylkesFOTOarkivet benyttet film- og sølvbasert materiale ved avfotografering fram til 2002. Fra oppstart i 1996 ble alle bildene i tillegg digitalisert. Fra 2002, kun direkte digitalisering.
Fra ca. 2005 ble FylkesFOTOarkivet sine bilder publisert gjennom databasene til Fylkesarkivet i Sogn og Fjordane.
Pr 2013 er over 140.000 bilder fra FAK sitt arkiv søkbare i nettbasen.


== Bakgrunn ==
FylkesFOTOarkivet i Møre og Romsdal ble opprettet i 1996 etter et politisk vedtak i 1992. Det ble organisert som avdeling under Aalesunds Museum og med eget budsjett. I 2004 ble Aalesunds Museum og FylkesFOTOarkivet en del av Stiftinga Sunnmøre Museum, et konsolidert museum etter ABM-reformen. I 2008 ble FylkesFOTOarkivet lagt ned som selvstending avdeling.


== Ny organisering ==
Etter vedtak i kultur- og folkehelseutvalet i Møre og Romsdal 12. november 2012 ble FylkesFOTOarkivet 1. januar 2013 flyttet til Interkommunalt arkiv i Møre og Romsdal.
FylkesFOTOarkivet har en fast stilling.


== Eksterne lenker ==
FylkesFOTOarkivet
Gyda Voss

Gyda Kathrine Voss (født 27. september 1871 i Oslo, død 4. desember 1961 i Oslo) var en norsk maler. Hun var datter av Peter Christiansen Voss. Fra 1894 til 1896 var hun elev ved Kunstakademiet i København. Hun studerte også i Italia og i Paris. Hun er representert i Nasjonalgalleriet med to malerier, Italienerbarn og Gammel kone. Et portrett hun malte av sin far i 1901 henger i Oslo Bymuseum. Hun hadde to bilder på Høstutstillingen i 1913: Ung fransk pike og Gammel kone.


== Kilder ==
Hvem da?. Artikkel i Aftenposten 27. november 2012 side 53


== Referanser ==
4. divisjon volleyball for kvinner

4. divisjon volleyball for kvinner er den femte øverste divisjonen for norsk volleyball for kvinner i Norge. Divisjonen består av en avdeling med lag fra Østlandet.


== Eksterne lenker ==
Volleyball.no - Kamper og resultat – senior
Pierre-Nicolas Lemyre

Pierre-Nicolas Lemyre (født 12. juli 1972), fra Montréal i Québec, Canada er professor ved Norges idrettshøgskole. I en periode fra 2013 var han leder for Forskningssenter for Barne- og Ungdomsidrett. Hans fagområder er idrettspsykologi, psykofysiologi, motivasjon og utbrenthet.
Lemyre mottok graden Bachelor of Science i psykologi fra St. Lawrence University, NY, USA, i 1994. Lemyre har hovedfag og doktorgrad i idrettspsykologi fra Norges idrettshøgskole. Doktorgraden forsvarte han 24. februar 2005 med sin avhandling: Determinants of Burnout in Elite Athletes: A Multidimensional Perspective.


== Eksterne lenker ==
(no) Publikasjoner av Pierre-Nicolas Lemyre i forskningsdokumentasjonssystemet CRIStin
(no) Publikasjoner av Pierre-Nicolas Lemyre i BIBSYSNicolas Lemyres ansattprofil på NIH
Yngvar Ommundsen

Yngvar Ommundsen (født 14. oktober 1952) er professor ved Seksjon for coaching og psykologi ved Norges idrettshøgskole (NIH). Hans fagområder er idrettspsykologi og helsepsykologi. Ommundsen er koordinator for European Master in Health and Physical Activity.
I 1992 ble Ommundsen  dr.scient. ved NIH med avhandlingen Self evaluation, affect and dropout in the soccer domain. A study of young male Norwegian players. Han ble professor i 2004. Han er professor II ved Universitetet i Agder, tidligere medlem av Nasjonalt råd for fysisk aktivitet, Start-spiller og mangeårig trener i aldersbestemt fotball. I Start gjorde han seg mest bemerket da han i 1975 ble matchvinner mot Ham-Kam og sendte klubben til tidenes første semifinale.


== Referanser ==


== Eksterne lenker ==
(en) Yngvar Ommundsen – Transfermarkt 

(no) Publikasjoner av Yngvar Ommundsen i forskningsdokumentasjonssystemet CRIStin

(no) Publikasjoner av Yngvar Ommundsen i BIBSYS
Yngvar Ommundsens ansattprofil på NIH.
SEDAK

SEDAK er en forkortelse for Senter For Digitalisering Av Kulturarven i Møre og Romsdal.
Det er digitaliseringsenheten for arkiver, biblioteker og museer i Møre og Romsdal. Senteret ble opprettet som prøveprosjekt i 2010 under fylkesbiblioteket i Møre og Romsdal.
SEDAK-senteret kommer i permanent drift under Interkommunalt arkiv Møre og Romsdal fra 2013. SEDAK-senteret har én fast ansatt og blir driftet gjennom et grunntilskudd fra Møre og Romsdal fylkeskommune.


== Eksterne lenker ==
Offisielt nettsted 
Interkommunalt arkiv Møre og Romsdal
Borgundkaupangen

Borgundkaupangen var et sentralt handelssted på Sunnmøre i middelalderen. Byen vokste fram i løpet av vikingtiden og hadde sin storhetstid på 1200-tallet. Nedgangstidene begynte tidlig på 1300-tallet og i løpet av 1500-tallet forsvant byen. Historiske kilder nevner stedet som kaupang eller markedsplass første gang i 1384, da kongen ga folk på Sunnmøre pålegg om å fortsette å handle der. Arkeologen Asbjørn Herteig (1973) hevder at stedet var gjenstand for plyndring på 11-1200-tallet, trolig fordi militært utstyr for leidangen ble lagret der. Kaupangen ligger på en berglendt halvøy i Borgundfjorden og det kan ha vært et tilfluktssted selv om spor etter dette ikke er funnet. Herteig mener navnet «Borgund» viser til selve stedet der kaupangen eller byen lå, ikke til et større område eller en bygd.


== Arkeologiske utgravninger ==
Bosetningsområdet ble i hovedsak utgravd på 1950- og 60-tallet. Disse utgravingene, samholdt med skriftlige kilder, viser at Borgund var en rik handelsby. Spor etter tre kirker bygd i marmor og minst fire kirker nevnt i skriftlige kilder, ved siden av en stor gravplass med 300 kristne graver fra 1000-tallet, viser at Borgund også var et religiøst sentrum. Den nåværende Borgund kirke er middelalderens Peterskirke. På Sunnmøre var det i gammel tid seks eller syv steinkirker, tre-fire av disse var på Borgund, mens de øvrige lå på Giske, i Ulstein og på Åheim.
Grunnlaget for byen var et omfattende torskefiske i Borgundfjorden, en god havn, sentral plassering på Sunnmøre, nærhet til leia langs norskekysten og beskyttelse fra den mektige Giskeætten. Herteig (1973) tror at Borgundkaupganen dels fungerte som omlastingssted for varer som skulle videre til Bergen eller lengre. Over utgravingene av den gamle årestua og to eller tre andre hus, er det i dag reist et bygg som rommer utstillinger og informasjon om kaupangens historie. Dette anlegget er en del av Sunnmøre Museum.
I Romsdalsfjorden er Veøya en parallell til Borgund og de var samtidige som sentrum. Knut Helle (1974) nevner Borgundkaupangen og Veøya som de eneste byene/handelsplassene langs kysten mellom Bergen og Trondheim, samt Lusakaupang (dagens Kaupanger) inne i Sognefjorden, i 1320.


== Litteratur ==
Kristian Bugge (1927). «Borgund kirker i middelalderen». Tidsskrift for Sunnmøre Historiske lag. Ålesund. 
Knut Helle (1974). Norge blir en stat 1130–1319. Bergen: Universitetsforlaget. ISBN 82-00-01323-5. 
Asbjørn E. Herteig (1973). Kaupangen på Borgund. Ålesund: Borgundkaupangens venner. 
Robert Kloster (1978). Kirkene i Borgundkaupangen og Giske kapell. Ålesund: Borgundkaupangens venner. 
Arne J. Larsen (1975). Skomoter og skomakeri i middelalderens Borgund. Ålesund: Borgundkaupangens venner. ISBN 82-9903870-7. 
Arne J. Larsen (2008). «Borgund på Sunnmøre».  I Hans Andersson, Gitte Hansen og Ingvild Øye. De første 200 årene – nytt blikk på 27 skandinaviske middelalderbyer. Bergen: Universitetet i Bergen Arkeologiske Skrifter. ISBN 978-82-90273-85-4. 
Borgund og Giske 1. Bergen. 1957. 


== Eksterne lenker ==
Stiftinga Sunnmøre Museum
«Borgundkaupangen». Kulturminnesøk. Riksantikvaren – Direktoratet for kulturminneforvaltning.
Lars Tore Ronglan

Lars Tore Ronglan (født 29. august 1961) er norsk idrettsforsker og tidligere landslagsspiller i håndball. Han er professor i idrettspsykologi og fra 2017  - 2025 rektor ved Norges idrettshøgskole (NIH). Hans fagområder er læring og ledelse, coaching, håndball og idrettssosiologi.
Ronglan tok sin doktorgrad ved NIH i 2000 med avhandlingen "Gjennom sesongen" En sosiologisk studie av det norske kvinnelandslaget i håndball i og utenfor banen.
Han spilte 99 seniorlandskamper i håndball på 1980-tallet.


== Eksterne lenker ==
(no) Publikasjoner av Lars Tore Ronglan i forskningsdokumentasjonssystemet CRIStin
(no) Publikasjoner av Lars Tore Ronglan i BIBSYS
Lars Tore Ronglans ansattprofil på NIH.
Landslagskamper i håndball.
Giro dell’Appennino

Giro dell'Appennino er et italiensk endagsritt i landeveissykling som arrangeres hvert år i august. Rittet har blitt arrangert siden 1934. Rittet er av UCI klassifisert med 1.1 og er en del av UCI Europe Tour.


== Vinnere ==


== Eksterne lenker ==
Offisielt nettsted 
(en) Giro dell'Appennino – kategori av bilder, video eller lyd på Commons
Temperament and Character Inventory

Temperament and Character Inventory (TCI) er en biososial modell for å identifisere personlige egenskaper. Modellen fungerer som en personlighetstest med en skala for gradering. Den er utviklet av psykiateren C. Robert Cloninger i 1993. Cloninger har også utviklet personlighetstesten Tridimensional Personality Questionnaire (TPQ). 
Modellen består av fire såkalte temperamenter og tre karakterdimensjoner som personlighetsmålingen baserer seg på. Formålet med TCI er å kartlegge individuelle personlighetsforskjeller, både innenfor normalt omfang og psykopatologisk. TCI anvendes i psykiatri for kartlegging av mistilpassninger og psykopatologisk atferd. Et spørreskjema på 240 spørsmål er utviklet for å måle de ulike personlighetsdimensjoner.


== Referanser ==


== Eksterne lenker ==
Washington University of St.Louis - TCI
Morten Thrane Brünnich

Morten Thrane Brünnich (født 30. september 1737 i København, død 19. september 1827 i København) var en dansk zoolog og geolog. Datteren Wibeche giftet seg med Jens Esmark, også han geolog.
Han var utdannet cand.theol. men drev hovedsakelig med naturvitenskapelige studier. Brünnich disputerte i 1761 og ble i 1769 utnevnt til professor i naturhistorie og økonomi. Den naturhistoriske samlingen ved Københavns universitet ble bygget opp av Brünnich (blant annet på grunnlag av hans private samling) og ble kjøpt av kongen i 1782 og dannet grunnlaget for de nåværende naturhistoriske museer ved universitetet i København. Fra 1789 var han berghauptmann og senere direktør ved sølvverket på Kongsberg, men reiste tilbake til Danmark da sølvverket innstilte driften i 1808. Brünnich utga «Historiske Efterretninger om Norges Bjergværker» (1819) og første del av «Kongsberg Sølvverks Historie» (1826).


== Referanser ==
Lime minipris

Lime minipris er en norsk dagligvarekjede som ble etablert i 2012 og hadde rundt ti butikker, i all hovedsak tidligere Joker-utsalg høsten 2012.Konseptet går ut på ekspress-dagligvare butikker som er søndagsåpne, med lange åpningstider, plassert i sentrale og tettbebygde strøk.
Kjeden ble startet av flere dagligvarekjøpmenn som ombygde sine egne butikker, men har i dag flere uavhengige kjøpmenn som har inngått samarbeidsavtaler med Lime.


== Referanser ==


== Eksterne lenker ==
NRK Østlandssendingen: Reklamerte med tilbud på tobakk
Offisielt nettsted
Carsten Matheson

Carsten Stalius Matheson (født 18. mars 1897 i Orkdal, død 17. september 1963) var en norsk sportsjournalist og offiser. Han var redaktør i Sportsmanden i perioden 1921–1940 og 1945–1957. Han var i 1921 en av stifterne av Sportsjournalistenes klubb.Matheson hadde flere lederverv i norsk idrett og representerte Ski- og Fotballklubben Trygg og Oslo Skøiteklub. Han ble i 1920 valgt som styremedlem i Norges Bandyforbunds første styre. Fra 1922 til 1924 var han styremedlem i Norges Fotballforbund. I 1939–1940 var han sekretær i Norges Skøyteforbund. Han dømte NM-finalen i bandy i 1925.Matheson var utdannet ved krigsskolen. Under felttoget i Norge i 1940 var han kaptein og sjef for første bataljon i Akershus infanteriregiment nr. 4 (Bn I/IR 4). Hans bataljon, Bataljon Matheson, kjempet på Ringerike og i Gausdal. Senere i krigen deltok han i den norske idrettsledelsen i Sverige og England. Etter krigen ble han stabssjef i Tysklandskommandoen. Han ble i 1948 oberstløytnant og var i perioden 1948 til 1957 nestkommanderende i Akershus regiment. Matheson ble pensjonert fra hæren i 1962. Han ble dekorert med St. Olavsmedaljen med ekegren.


== Referanser ==
Henrik Nyrerød

Henrik Nyrerød (født 17. mai 1881, død 25. november 1948 i Ölme) var en norsk friidrettsutøver som representerte Tønsberg IF. 


== Karriere ==
Ved NM i friidrett 1899 fikk han bronse på maraton, bak hhv Trygve Paulsen og Hallstein Bjerke. Året etter, ved NM i friidrett 1900, fikk han to nye bronsemedaljer, på 1500 meter og maraton. 


== Referanser ==


== Eksterne lenker ==
Aage Møst - Raskest, høyest, lengst i 100 år : norsk friidrett 1896-1996 (Nasjonalbiblioteket)
Bjarne Vad Nilsen – NM vinnere menn 1897-2008
Hamstrings

Hamstrings («skinkestrengene») er en gruppe muskler på baksiden av låret, bestående av den tohodete knebøyeren  (biceps femoris), den halvsenete lårmuskelen (semitendinosus) og den flatsenete lårmuskelen (semimembranosus).Musklene forbinder sittebensknuten i bekkenet med leggen (crus), og er involvert i strekking av hoftene og bøying av kneleddene. De går bak både hofteleddet og kneleddet.Avrivning av sener eller muskelfibre i overgangen mellom muskel og sene i en av musklene i hamstringsgruppen er en vanlig idrettsskade hos blant andre fotballspillere og sprintere.


== Referanser ==
Blind Date (band)

Blind Date var et band etablert i Bergen i 1982 av gitarist og sanger Svein Hovland, etter at trioen Gjennomslag ble oppløst samme år. Med seg fikk han Eirik Hundvin «Pytten» på bass, Magnar Torstad på trommer og gitarist Leiv Tungesvik. Under innspillingen av debutalbumet Don't Talk ble sistnevnte erstattet av Malcolm Little (gitar/synth).
Bandet spilte «voksen», kommersiell poprock, med engelske tekster, men ble ingen kommersiell suksess. Bandet fikk en hit med «Giving Up Sex».
I forkant av andrealbumet Dangers Of Love ble Magnar Torstad byttet ut med Rolf Wingsternes på trommer. Albumet fikk gode kritikker, men bandet ble oppløst kort tid etter.
I 1995 ga Hovland ut albumet Seasons Of Fairytales under navnet Toy Weather. Både Pytten og Torstad hjalp til, blant mange andre.


== Utgivelser ==
Don't Talk (Epic, 1983)
Dangers of Love (Epic, 1984)


== Kilder ==
Siren Steen, Bård Ose og Jan Eggum (red.). Norsk pop- og rockleksikon, Vega Forlag, 2005.


== Eksterne lenker ==
(en) Blind Date (band) på Discogs 
(en) Blind Date (band) på MusicBrainz 
De laget også musikkvideo til låten "Giving up sex", som kan sees på youtube
Åkrestrømmen Ishall

Åkrestrømmen Ishall, eller Rendalen Ishall  er en ishall i Rendalen, Hedemark som ble åpnet i 22. januar 2007, den første uten fryse-anlegg. Ishallen i Rendalen har naturis og ligger naturlig til, like ved bygdas friidretts- og fotballstadion på Åkrestrømmen. Og Hallen eies av selskapet Rendalen Ishall.


== Eksterne lenker ==
Ishaller og baner i Norge hockey.no
Attacus lemairei

Attacus lemairei er en sommerfugl som hører til familien påfuglspinnere (Saturniidae).


== Utseende ==
En meget stor (vingespenn ca. 230 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Vingene har et markert, hvitt tverrbånd, kantet med sølvgrå skjell på yttersiden, som bølger seg sterkt i forvingen. Vingenes gjennomsiktige felter er smalt trekantede hos hannen, hos hunnen er de bredt trekantede, i forvingen gjerne med en ekstra, smalt oval flekk.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten lever på Palawan.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Attacus Linnaeus, 1767
Attacus lemairei Peigler, 1985


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Attacus lemairei i Global Biodiversity Information Facility 
(en) Attacus lemairei hos NCBI 
Attacus lemairei – detaljert informasjon på Wikispecies 
Saturniidae Web - Attacus lemairei. Med bilde av arten [1]
Attacus lorquinii

Attacus lorquinii er en sommerfugl som hører til familien påfuglspinnere (Saturniidae).


== Utseende ==
En meget stor (vingespenn ca. 190-220 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Arten ligner mye på atlasspinneren (Attacus atlas), men vingenes grunnfarge er dypere brun.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten lever på Filippinene, der den forekommer på flere av de større øyene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Attacus Linnaeus, 1767
Attacus lorquinii C. & R. Felder, 1861


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Attacus lorquinii i Global Biodiversity Information Facility 
(en) Attacus lorquinii hos NCBI 
Attacus lorquinii – detaljert informasjon på Wikispecies 
Saturniidae Web - Attacus lorquinii. Med bilde av arten [1]
Johannes Skarprud

Johannes Skarprud (født 29. juni 1874 i Kviteseid, død 1. februar 1962) var en norsk lærer, bonde og forfatter. Han er særlig kjent for sitt dikt «Telemark» som han i 1919 vant pris for i en konkurranse om beste Telemarkssang.
Han var av bondeslekt, og gikk på folkehøgskole på Notodden. Han var engasjert i det frilyndte ungdomslagsarbeidet, og ble utnevnt til æresmedlem av ungdomslaget både i Kviteseid og Telemark. Gjennom ekteskapet med Gunnhild ble han svigersønn til forfatteren John Lie og svoger med forfatteren og forstmannen Haakon Lie. Det meste av livet var han bonde og lærer, men han arbeidet også som kontorist og handelsbetjent.Han debuterte i 1898 med Jon Aalandslien, fortælling fra Telemarken, og skrev i alt 8 bøker. Forfatterskapet har blitt karakterisert som «skjemsame folkelivsbilete» og «å rekne for bygdedikting, og nådde ikkje ut over det, men som all god dikting av dette slaget så skriv han om truskap i kjærleiken og fedregarden».
Flere av hans tekster er gjenopptrykt i den lokalhistoriske årboka Gamalt frå Kviteseid.


== Forfatterskap ==
1898: Jon Aalandslien, fortelling
1905: Borgny, "Ei soga fortald i telemorksmaalføre"
1906: Lauvsprett, dikt. Ny utgave 1917
1918: Raringar, «stubbar til upplesing i lag og lyd»
1919: Truskap, fortelling
1922: Naar livet blør, roman
1923: Nytt hjarta, roman. Fortsettelse av foregående
1923: Aasulv Aastangen, fortelling
1932: Kvad, dikt og sanger
1948: Fjellfolk, fortellinger


== Referanser ==
Hamar Volleyballklubb

Hamar Volleyballklubb (stiftet 1999) er en norsk volleyballklubb fra Hamar. Klubben har fått gjennomslag for bygging av sandvolleyballbaner på Koigen i Hamar.


== Herrer ==
Herrelaget spiller til daglig i 2. divisjon volleyball for herrer.


== Kvinner ==
Kvinnelaget spiller til daglig i 4. divisjon volleyball for kvinner.


== Eksterne lenker ==
Offisiell hjemmeside